GNMS-XCVII อัลวารอน

* ด้านหน้า
* ด้านหลัง

**GNMS-XCVII อัลวารอน** (อังกฤษ: Alvaaron, ญี่ปุ่่น: アルヴァアロン, โรมาจิ: *Aruvu~āron*) เป็นโมบิลสูทที่ปรากฏตัวในซีซั่นที่ 1 ของโมบิลสูทกันดั้มดับเบิ้ลโอ ขับโดยอเลฮานโดร คอร์เนอร์

## เทคโนโลยีและความสามารถในการต่อสู้

โมบิลสูทที่ติดตั้ง GN ไดรฟ์ [T] ซึ่งเก็บไว้ที่บนโมบิลอาร์เมอร์ขนาดใหญ่ GNMA-XCVII อัลวาโทเร่ โดยโมบิลอาร์เมอร์เป็นเพียงส่วนเสริมประสิทธิภาพเท่านั้น อัลวารอนอยู่ในตำแหน่งท่านั่งเมื่อเก็บไว้ในอัลวาโทเร่โดยมีแขนขาทั้งสี่ชี้ไปข้างหน้าและถือ GN บีมไรเฟิลไว้ในมือแต่ละข้าง ในขณะที่ส่วนบนของมันถูกปกคลุมด้วยปีกด้านหลังเป็นส่วนใหญ่ ยกเว้นส่วนหัวและส่วนหนึ่งของลำกล้องปืนของ GN บีมไรเฟิลซึ่งรวมเข้ากับส่วนที่เหลือของโมบิลอาร์เมอร์ อัลวารอนสามารถแยกออกจากโมบิลอาร์เมอร์ที่ได้ทันทีในกรณีฉุกเฉินเพื่อใช้งานอย่างอิสระ

อัลวารอนได้รับการพัฒนาโดยมีพื้นฐานข้อมูลมาจาก CB-001 ไอกันดั้ม นอกจากนี้ยังคิดว่าจะรวมข้อเสนอแนะจากกันดั้มโธรเน่และ GN-X ด้วย อันที่จริงโครงสร้างพื้นฐานของอัลวารอนและเลย์เอาต์ของโครงสร้างข้อต่อค่อนข้างใกล้เคียงกับกันดั้มของเซเลสเชียลบีอิ้งที่ติดตั้ง GN ไดรฟ์แบบดั้งเดิมมากกว่า ในการสู้รบ อัลวารอนทำหน้าที่เป็นยูนิตระยะใกล้-กลางที่มีความคล่องตัวสูง แม้ว่าจะมีอาวุธน้อยกว่าและเรียบง่ายกว่าอัลวาโทเร่ แต่ก็เพียงพอสำหรับการต่อสู้กับกันดั้มแบบตัวต่อตัว

นอกจาก GN บีมไรเฟิลจะทำหน้าที่เป็นบีมแคนน่อนสำหรับอัลวาโทเร่แล้ว อัลวารอนยังติดอาวุธ GN บีมเซเบอร์และปีกของมันสามารถใช้เป็นบีมแคนน่อนขนาดใหญ่ได้ ปีกเอนกประสงค์ยังมีส่วนช่วยในการเคลื่อนที่ของโมบิลสูทและมีหน้าที่ในการป้องกัน ซึ่งทำหน้าที่เป็นเกราะเคลือบและดูเหมือนจะเกี่ยวข้องกับการสร้าง GN ฟิลด์ ทำให้อัลวารอนเป็นหนึ่งในโมบิลที่ทรงพลังตัวหนึ่งในยุคนั้น อัลวารอนยังคงใช้โทนสีทองแบบเดียวกับอัลวาโทเร่ซึ่งเกิดจากการเคลือบสารพิเศษมีคุณสมบัติสะท้อนบีมได้ GN ไดรฟ์ [T] อัลวารอนต่างจากของกันดั้มโธรเน่และ GN-X พวกมันปล่อยอนุภาค GN สีเหลืองทองแทนที่จะเป็นสีแดง ไม่มีข้อมูลแน่ชัดเกี่ยวกับสีของอนุภาค เชื่อกันว่าเป็นเพียงเพื่อความสวยงามและรสนิยมชนชั้นสูงของอเลฮานโดรเท่านั้น อนุภาค GN ของอัลวาโทเร่ยังมีเป็นพิษเมื่ออยู่ในรูปแบบบีม

ห้องนักบินของอัลวารอนยังทำหน้าที่เป็นห้องนักบินของอัลวาโทเร่และมีชุดควบคุมสองชุด ชุดละชุดสำหรับเครื่องแต่ละเครื่อง ตัวควบคุมของอัลวาโทเร่อยู่ที่ด้านข้างของคอนโซลกลางอิสระที่อยู่ด้านหน้าที่นั่งนักบิน ในขณะที่ตัวควบคุมของอัลวารอนอยู่ที่ด้านข้างของที่นั่ง ตัวควบคุมของอัลวารอนจะถูกเปิดเผยเมื่อโมบิลสูททำงานด้วยตัวเองเท่านั้น ในปี ค.ศ. 2312 ข้อมูลของอัลวารอนถูกใช้ในการอัพเกรด CB-001 ไอกันดั้มเป็น CB-001.5 อายส์กันดั้ม

## อาวุธที่ติดตั้ง

* **GN บีมเซเบอร์** - อาวุธบีมระยะประชิดแบบใช้มือถือโดยเฉพาะซึ่งเก็บไว้ในสลักยึดที่อยู่บนเกราะกระโปรงหลัง GN Beam Saber สามารถสร้างบีมเบลดโดยใช้อนุภาค GN จากปลายทั้งสองข้าง เปลี่ยนเป็นบีมเซเบอร์สองคม หรือแยกตรงกลางและใช้เป็นบีมเซเบอร์สองตัว

* **GN บีมไรเฟิล** - ปืนบีมทรงพลัง ถือได้คู่หนึ่ง ซึ่งใช้เป็นอาวุธหลักของอัลวารอน GN บีมไรเฟิลเป็นเลิศในการยิงระยะกลาง เมื่อทำหน้าที่เป็นบีมแคนน่อนของอัลวาโทเร่ ปืนไรเฟิลยังคงถูกยึดและควบคุมโดยอัลารอน สามารถชาร์จเพื่อดึงพลังจาก GN ไดรฟ์ [T] ทำให้เกิดการโจมตีที่ทรงพลัง

## เกร็ดความรู้

* สารเคลือบ Anti-Beam Coating สีทองนั้นเป็นเทคโนโลยีรูปแบบที่ใช้ร่วมกันในจักรวาลของกันดั้มและปรากฏให้เห็นบ่อยๆ ในหลายๆ ซีรี่ย์ เช่น MSN-00100 เฮียคุชิกิจากโมบิลสูทเซต้ากันดั้ม และ ORB-01 อาคัตสึกิกันดั้มจากโมบิลสูทกันดั้มซี้ดเดสตินี่

* อัลวารอนเป็นโมบิลสูทตัวแรกที่ปรากฏการใช้อายเซ็นเซอร์แบบ Visor-head

* อัลวารอนเป็นโมบิลสูทตัวเดียวในซีรี่ส์ที่ใช้รหัสเครื่อง **GNMS** ซึ่งมีความหมายว่า "โมบิลสูทที่ใช้อนุภาค GN"

* ตัวอักษร **XCVII** ในรหัสเครื่องของอัลวาโทเร่และ**อัลวารอน**นั้นเป็นเลขโรมันซึ่งมีค่าเท่ากับ 97

* ชื่อ Alvaaron น่าจะมาจากคำว่า "**Avalon** (อวาลอน)" ซึ่งเป็นเกาะในตำนานที่เป็นสถานที่ที่สร้างดาบเอ็กซ์คาลิเบอร์ของกษัตริย์อาร์เธอร์ และต่อมาเป็นที่ที่ท่านถูกนำตัวไปรักษาตัวจากการบาดเจ็บสาหัสในยุทธการแคมลานน์ ต่อมาเกาะนี้ก็กลายเป็นสัญลักษณ์ของตำนานกษัตริย์อาเธอร์เช่นเดียวกับปราสาทคาเมล็อต

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)
* วิกิพีเดีย